Пиреј

Пиреј или коштрева () — мошне застапено повеќегодишно растение од семејството на тревите (Poaceae) автохтоно во Европа, Азија, на Арктикот и во северна Африка. Пренесено е и во други северни краишта со умерена клима, како фуражна култура и за спречување на одрони.

Пирејот во целиот свет се смета за инвазивен коров.Germplasm Resources Information Network: Elymus repens (L.) Gould subsp. repens и е многу тежок за отстранување бидејќи ризомите се преплетуваат со корените на другите растенија. Дополнителна потешкотија задава фактот што секој откинат ризом потоа се развива во посебно растение.

Опис
Растението има ползечки ризоми со чија помош се брзо се шири низ тревнатите површини. Има сплеснати влакнести листови со исправени цветни шилести класчиња. Стебленцата растат до висина од 40–150 см. листовите се прави, со должина од 15–40 см и широки 3–10 мм при основата на растението, а оние повисоко на стебленцата се широки по 2–8,5 мм. Цветните класчиња се долги 10–30 см со боцки долги 1–2 см, широки 5–7 мм, а дебели 3 мм и имаат 3-8 цветчиња. Плевата е долга 7–12 мм и обично нема осил или има мошне краток.

Цвета од крајот на јуни до крајот на август (на северната полутопка).Flora of NW Europe: Elytrigia repensFlora of China: Elytrigia repensWebster Third International Dictionary (Könemann, 1993) ISBN 3-8290-5292-8
Fitter, R., Fitter, A., & Farrer, A. (1984). Collins Guide to the Grasses, Sedges, Rushes and Ferns of Britain and Northern Europe. Collins ISBN 0-00-219128-8.Hubbard, C. E. Grasses. Penguin Books, 1978

Таксономија
Според најновата класификација, пирејот има три подвида, од кои едниот има уште еден свој вариетет:
Elytrigia repens subsp. repens — речиси целиот ареал.
Elytrigia repens subsp. repens var. repens — без осил или, ако го има, е многу краток.
Elytrigia repens subsp. repens var. aristata (Döll) P.D.Sell —  има осил, долг до 15 мм.
Elytrigia repens subsp. elongatiformis (Drobow) Tzvelev (syn. Elytrigia elongatiformis (Drobow) Nevski) — средна и југозападна Азија, и крајот на југоисточна Европа (Украина).
Elytrigia repens subsp. longearistata N. R. Cui — западна Кина (Синѓанг).

Познато е дека постојат и пиреи вкрстени со разни сродни треви, како што е гускината трева Elytrigia juncea (Elytrigia × laxa (Fr.) Kerguélen), Elytrigia atherica (Elytrigia × drucei Stace), and with the јачмен species Hordeum secalinum (× Elytrordeum langei (K. Richt.) Hyl.).

Екологија
Листовите се значајни како фуражна култура за разни тревопасни животни. Семките ги јадат неколку вида на птици што живеат во тревести предели, особено стрнарките и ѕвингалките.Snow, D. W. & Perrins, C. M. (1998). The Birds of the Western Palearctic Concise Edition. OUP ISBN 0-19-854099-X. Со листовите се хранат и гасениците на некои видови пеперутки.

 Културно значење 

Поради неговата истрајност и неистребливост, во македонската култура и книжевност пирејот го симболизира македонскиот народ. Најпознато дело на оваа тематика е романот „Пиреј“ (1980) од Петре М. Андреевски. Во чест на писателот и на значењето на оваа симболика, секоја година се одржува културната манифестација „Славење на пирејот“ во неговото родно место Слоештица, Демирхисарско.

 Галерија 

 Поврзано 
 Плевел
 Житарки
 Троскот

 Наводи 

 Надворешни врски 

 Пиреј, колку упорен толку и лековит  



Категорија:Треви
Категорија:Фуражни култури
Категорија:Флора на Македонија
Категорија:Флора на Европа
Категорија:Флора на Азија
Категорија:Лековити растенија
Категорија:Таксони опишани од Карл Линеј
Категорија:Растенија опишани во 1753 година